611-es Légió

## A 611-es Légió

A 717-A szupercsapat nevű világ egyik terrorszervezete. Bár korábban az emberiség javát szolgálta, most már terrorszervezetté minősítették súlyos háborús bűnökért, ugyanis a 611-es Légió megszegte a Galaktikus Jogok Nyilatkozatát, amikor elpusztították a Dareiosz XXI-es bolygót, mi több, illegális kísérleteket folytattak, és többször is ártatlanokat vegzáltak a háborúban.

## Hősök és alapítók

A 2030-as években Aczél professzor titkos háborúkat folytatott önző érdekből a sárkányangyalokkal. Szám szerint hatszáztizenegy Légiót toborzott az államoktól és az emberjogi szervektől teljesen független cégéhez. Ezeket a Légiókat arra használta, hogy értékes kísérleti alanyokat szerezzen az Angyalvér projekthez. Ennek során a professzor el akarta érni, hogy istenembereket teremtsen, olyanokat, akik a sárkányangyalok mágiáját használják. Saját fiát, Henriket is beáldozta e célra. A fiú, aki a 611-es számú Légió tábornoka volt, azonban leleplezte a sárkányangyalok elleni háborúban apja konspirációját, noha túl későn.

Addigra már a Légiósok fegyverzetével fel voltak szerelve a Dareiosz XXI-es omegái, akik véres bosszút álltak a sárkányangyalokat segítő fajtársaikon, melyet a ruandai mészárláshoz hasonlítanak sokan. Mindez megvezetett, megtévesztett emberi vezetők hibájából történhetett meg, és később is konfliktusokhoz vezetett. Henrik összefogott Levendulás Serafine-nal, hogy közös erővel győzzék le a professzor által hatalomra juttatott báb császárnőjét a sárkányangyaloknak. Dafné császárnő azonban elérhetetlenné vált számukra, de a Dareiosz XXI-est még meg tudták menteni. Leszámolták az omegák véres kezű vezetőjével, és megszületett a Galaktikus Jogok Nyilatkozata.

Henrik azonban nem élhette meg ezt a pillanatot, ugyanis az Angyalvér projektben részt vevő ún. Lovagok végül a kísérletek áldozataivá váltak, míg Hartmann Oszkár, Henrik korábbi jobb keze átvette az irányítást a világot mozgató titkos társaság felett, mi több, leleplezte azt. A Föld nagyvárosaiban végeláthatatlan zavargások vették kezdetüket, melyet a Nagy Ébredésnek neveztek el. Hartmann később a felháborodott, becsapott emberiség élére állt vezéradmirálisként. Egyesítette az embereket, hogy együtt vadásszák le Aczél Árpádot és az őt szolgáló másik négy családot, akik az összeesküvésben részt vettek, mi több, már korábban is válságokat, háborúkat idéztek elő. A Légiósok hősökké váltak sokak szemében. Később ők vették át a világ irányítását, és nyíltan kormányoztak, mi több, a rend és a béke fenntartása is a feladatukká vált.

Egyedül a Pillangó-házzal való háború nem ért véget, mivel Dafné császárnő továbbra is az emberiség elpusztítását tűzte ki célul. Az emberek védelme érdekében Oszkár egyedül azt az infót hallgatta el, hogy a sárkányangyalok egy egész bolygóbirodalmat tudhatnak magukénak, azt hazudta, hogy a Szeráf az ő bolygójuk, és Árpád tehet mindenről. Ezt azzal indokolta, hogy az emberiség könnyen darabokra szakadhat és vége lehet az egységnek, ha a pánik eluralkodik, így a nagy angyali birodalom kiléte egészen a Légió bukásáig titok maradt. A Szeráfon azonban folytatódott a helyi háború, mely szintén kiváltott néhol ellenérzéseket, igaz, nem az átlag közember, hanem az elitnek számító Légió vívta azt.

A Szeráf bolygó, amelyet ostrom alá vettek a Pillangó-házat szolgáló sárkányangyalok, egész a Dareiosz XXI-esen kirobbanó hét hónapos háború közepéig állta az ostromot, aztán a tökéletesített ezüst gáz segítségével elpusztították azt, Dafnét pedig egy merénylet során megölték. Lánya, Niké vette át a hatalmat a Pillangó-ház felett, akit azonban Levendulás Serafine lánya, II. Serafine vett ostrom alá hadaival, és kitört a sárkányangyalok polgárháborúja, így az emberektől elfordultak. Oszkár ekkor már rég halott volt, ágyban, párnák közt hunyt el. Fortberg vezéradmirális is Légiós volt ugyan, de az Angyalvér projekt újraindítását tűzte ki célul, Szeráf Projekt néven, és rengeteget hazudott, mi több, az ő keze alatt vált a Légió korrupttá, hazuggá, fasisztává.

## Fortberg és a hanyatlás kora

A Légió erkölcsi bukása Dafné meggyilkolásával és a Szeráfon bevetett tömegpusztító fegyver bevetésével kezdődött el. Az ezüst gáz az emberre ártalmatlan, de az antropomorf sárkányok és a sárkányangyalok nem élik túl a belégzését. Fortberg Légiósai vesztésre álltak a Szeráfon, ám az emberiség bástyájaként emlegetett bolygót nem veszíthette el, így bevetette a titkos fegyvert. Miután ismét kirobbant egy háború az alfák és omegák között, és egy segélyszállítmányt is támadás ért, a CSKNSZ-nek volt casus bellije, ezért beszállt a háborúba, és a Dareiosz XXI-es pusztulása felé vezetett az út. A Légiósok gázosították el a bolygót önző érdekből, hogy elássák a kísérleteiket. Ez azonban kiderült, és a kormány titkosszolgálatának hála kiderült az igazság. Ennek a nyomozásnak fontos alakja volt Bradley Stone ügynök.

Mivel Fortberg is benne volt, így letartóztatása után helyét új vezéradmirális vette át, név szerint Helmut Schneider, aki a jelenlegi vezető, Clark White politikai ellenfele volt. Helmutnak nem volt könnyű dolga, ugyanis a nép halálbüntetést követelt a Légiósok tetteire adott válaszként, ami azonban megosztotta a galaktikus társadalmat. Bár a kormány befogadta a dareioszi menekülteket, de az elégtétel néhányaknak túl soknak tűnt, mégis kezdetét vette egy olyan pereskedés, melyet utoljára tán a Harmadik Birodalom bukása után látott a világ.

## A pesti per

A Légiósok alapítója és legendás tábornoka, nem mellesleg az első békés időszakot elhozó Aczél Henrik Magyarországról származott, így ironikus, hogy Budapesten ismétlődött meg a történelem. A pert a történészek olykor hívják "második nürnbergi pernek" is, ugyanis a Légiósok megszegték az antropomorf sárkányok "emberi" jogait tetteikkel, a galaxis népe pedig bosszúért kiáltott. Nem mindenki volt ezen a véleményen, de a galaxist vezető ún. vezéradmirális a politikai nyomás hatására végül perbe fogta az elfogott 611-eseket, akik mind egytől egyig bűnrészesek voltak a pusztító ezüst gáz bevetésében.

A vádak közt a következők szerepeltek:

* Galaktikus ("emberi") jogokkal rendelkező élőlények kínzása, illegális kísérletek
* Népirtás és fajirtás
* Háborús övezetben fegyvertelen civilek bántalmazása (ezt kifejezetten tiltja a katonai szabályzat is, legyen szó kizsákmányolásról, fogva tartásról vagy szexuális, fizikai erőszakról, esetleg nyilvános megszégyenítésről)
* Kormányellenes terrorcselekmények (több terrortámadás is érte a Légió részéről a kormányt, miután az vadászni kezdett a 611-esekre)

Ezek csak a legsúlyosabbak, de a büntetés könyörtelen volt. Több ezer Légióst ítéltek halálra vagy tényleges életfogytiglanra. Bár a halálbüntetés komoly etikai vitákat váltott ki, végül néhány esetben mégis e mellett döntött a hatalom.

Vélhetően Helmut Schneider kormánya ezért veszítette el a választást később White-tal szemben, aki egy optimistább rendszert akart építeni, államilag támogatott conokkal és cosplayekkel, valamint újító szándékú szociális programokkal és az oktatás, illetve a szociálpolitika innovációjával.

## Terrorszervezetté válás

Nem tudni, hány Légiós bujkál még a galaxisban, de túl nagy volt ahhoz a szervezet, hogy mindenkit előállítsanak a hatóságok. A pesti per túlélői bosszút esküdtek, és különféle kormányellenes, valóban terrorcselekményekkel bombázzák a Csillagközi Nemzetek Szövetségét, amikor csak tehetik.

Néhányan a Bosszú Gyermekei nevezetű szektához csatlakoztak, mint pl. Bennett Davis. Bár a Légió hivatalosan már nem létezik, hiú ábránd lenne azt hinni, hogy a bolygó pusztulása óta minden tagját elfogták vagy megölték. A szervezet csak arra vár, hogy lecsaphasson a hatalmon lévőkre és a hatóságokra, csak épp a megfelelő pillanatra várnak. Ehhez persze a 717-es egységnek és a Terrorelhárításnak is lesz néhány szava.